Document ID: 31992R0061

ΚΑΝΟΝΙΣΜΟΣ (ΕΟΚ) αριθ. 61/92 ΤΗΣ ΕΠΙΤΡΟΠΗΣ της 10ης Ιανουαρίου 1992 για την τροποποίηση του κανονισμού (ΕΟΚ) αριθ. 464/91 καθώς και του παραρτήματος Ι του κανονισμού (ΕΟΚ) αριθ. 1785/81 του Συμβουλίου όσν αφορά τις επιστροφές κατά την εξαγωγή της ζάχαρης με τη μορφή των προϊόντων που εμφαίνονται στο εν λόγω παράρτημα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 464/91 της Επιτροπής (2), και ιδίως το άρθρο 19 παράγραφος 7,
Εκτιμώντας:
ότι με τον κανονισμό (ΕΟΚ) αριθ. 464/91, το προϊόν με προσθήκη ζάχαρης το ονομαζόμενο "Knaeckebrot" επανεισήχθη επισήμως στο παράρτημα Ι του κανονισμού (ΕΟΚ) αριθ. 1785/81 με ισχύ από 1ης Ιουλίου 1991 μετά από παράλειψη κατά τη μεταφορά του παλαιού ΚΕΔ στη νέα συνδυασμένη ονοματολογία "ΣΟ"- ότι από τον κανονισμό (ΕΟΚ) αριθ. 3381/90 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3035/80 του Συμβουλίου (4), είχε προβλεφθεί η επανεισαγωγή του προϊόντος αυτού στο πεδίο εφαρμογής του και εφαρμόζετο στις αιτήσεις επιστροφής για τις οποίες οι φάκελοι ήταν ακόμη ανοιχτοί την ημερομηνία αυτή- ότι με τον τρόπο αυτό για να επιτραπεί να καλυφθούν οι περιπτώσεις αυτές, πρέπει να προβλεφθεί επίσης η αναδρομικότητα στο πεδίο εφρμογής του κανονισμού (ΕΟΚ) αριθ. 1785/81 που καθορίζει το δικαίωμα της επιστροφής κατά την εξαγωγή-
ότι ορισμένα προϊόντα για το πρωινό του τύπου "Muesli" που περιέχουν ζάχαρη που υπάγεται επί του παρόντος στην κλάση ΣΟ 2106, από την 1η Ιανουαρίου 1992 θα ταξινομηθούν είτε στη διάκριση ΣΟ 2008 92, είτε στη διάκριση ΣΟ 2008 99- ότι για να αποφευχθεί οποιαδήποτε λύση με συνέχεια της χορηγήσεως των επιστροφών κατά την εξαγωγή για το μέρος της ζάχαρης πρέπει να προσθέσουμε για το σκοπό αυτό στο παράρτημα Ι του κανονισμού (ΕΟΚ) αριθ. 1785/81 με ισχύ από 1ης Ιανουαρίου 1992-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 του κανονισμού (ΕΟΚ) αριθ. 464/91 προστίθεται το ακόλουθο τρίτο εδάφιο:
"Εντούτοις, μετά από αίτηση του ενδιαφερόμενου, το άρθρο 3 του παρόντος κανονισμού εφαρμόζεται στις αιτήσεις που υποβάλλονται πριν από την 1η Ιουλίου 1991 για τις επιστροφές κατά την εξαγωγή σχετικά με τη ζάχαρη που θα εξαχθεί με τη μορφή του ψωμιού τύπου φρυγανιάς με την ονομασία "Knaeckebrot" του κωδικού ΣΟ 1905 10 00 και για τις οποίες ο φάκελος είναι ακόμη ανοιχτός κατά την ημερομηνία αυτή."
Άρθρο 2
Στο παράρτημα Ι του κανονισμού (ΕΟΚ) αριθ. 1785/81 προστίθενται τα ακόλουθα προϊόντα:
Κωδικός ΣΟ Περιγραφή εμπορευμάτων "ex 2008 92 Σιτηρά για το πρωινό του τύπου "Muesli" που περιέχουν νιφάδες σιτηρών που δεν έχουν ψηθεί ex 2008 99 48 Σιτηρά για το πρωινό του τύπου "Muesli" που περιέχουν νιφάδες σιτηρών που δεν έχουν ψηθεί ex 2008 99 69 Σιτηρά για το πρωινό του τύπου "Muesli" που περιέχουν νιφάδες σιτηρών που δεν έχουν ψηθεί ex 2008 99 99 Σιτηρά για το πρωινό του τύπου "Muesli" που περιέχουν νιφάδες σιτηρών που δεν έχουν ψηθεί"
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Το άρθρο 2 εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιανουαρίου 1992.

Labels: 3
17